b'\n_START_ARTICLE_\nCarbonia - Iglesias\n_START_SECTION_\nNaravne zanimivosti\n_START_PARAGRAPH_\nV pokrajini so najve\xc4\x8dji italijanski rudniki premoga. Prav ob najbogatej\xc5\xa1em od teh je zraslo eno od dveh glavnih mest pokrajine, Carbonia, ki se po premogu tudi imenuje (it. carbone [karb\xc3\xb2ne] = premog). Premogovniki so bili sicer zaprti v sedemdesetih letih dvajsetega stoletja, a ime je ostalo. Podobno so ostala tudi drugod po Sardiniji nekatera imena (Argentiera, Montiferru), ki spominjajo na rudno bogastvo otoka. Srebrno rudo so tod kopali \xc5\xbee stari Rimljani in rudnike svinca, \xc5\xbeeleza in bakra so pred njimi izkori\xc5\xa1\xc4\x8dali \xc5\xbee Feni\xc4\x8dani (deseto stoletje pr. n. \xc5\xa1t.). Vsi ti rudniki so bili iz\xc4\x8drpani in zaprti v devetdesetih letih preteklega stoletja. Od velikega rudnega bogastva Sardinije se danes \xc5\xa1e pridobiva le zlato, a \xc5\xa1e to dejavnost upravljajo tuji investitorji._NEWLINE_Glavno za\xc5\xa1\xc4\x8diteno podro\xc4\x8dje v pokrajini Narodni park Sulcis (Parco del Sulcis)_NEWLINE_Glej tudi Naravne vrednote Sardinije\n_START_SECTION_\nZgodovinske zanimivosti\n_START_PARAGRAPH_\nPokrajina ima dve glavni mesti, ker sta ob njeni ustanovitvi leta 2005 obe mesti bili enako pomembni. Iglesias je bilo sicer zgodovinska prestolnica podro\xc4\x8dja, a Carbonia se je bilo v zadnjih letih najbolj razvilo in uveljavilo. Zato je bilo dolo\xc4\x8deno, da bodo nekateri pokrajinski uradi v enem kraju in nekateri v drugem. Tako je v Carboniji sede\xc5\xbe Predsedstva in Pokrajinske Zbornice ter uradov Zdravstvene Slu\xc5\xbebe. Vsi ostali pokrajinski uradi so v Iglesiasu.'